alexandrainst/scandi-wiki huggingface dataset:
Torvikbukt skule

Torvikbukt skule er en privat barneskole  i Torvikbukt i Gjemnes kommune i Møre og Romsdal. Skolen driftes som et samvirkeforetak (SA).

Skolen startet opp ved skolestart i august 2009, og drives med utvidet kristen formålsparagraf. Skolen hadde det første skoleåret 31 elever fra første til syvende klasse. Opplæringsspråket er nynorsk og skolen hadde 8 ansatte ved oppstarten.

Skolen ble opprettet da den offentlige Torvik skole ble nedlagt som følge av vedtak i kommunestyret i Gjemnes kommune i juni 2009. Undervisningen foregår i den gamle barneskolens skoleanlegg, som er fra 1960-tallet.

Skolen har hovedsakelig sitt elevgrunnlag i gamle Torvik skolekrets, som sogner inn grendene Sletnes, Ranheim, Kvalvåg og Hoem i tillegg til Torvikbukt, men skolen kan ta opp elever fra hvilken som helst skolekrets. Rektor ved skolen fra 2009 var Nils Erling Skarseth. I 2021 er Elin M. Aandal rektor ved skolen.

Torvik skolekrets er offisielt innlemmet i Batnfjord skolekrets, og alle elever i Torvik skolekrets har et tilbud om skolegang ved Batnfjord skule.

Referanser

Eksterne lenker
 Skolens hjemmeside Besøkt 23. januar 2021.

Barneskoler i Møre og Romsdal
Gjemnes
Stian Sjursen Takle

Stian Sjursen Takle (født 7. mars 1974) er en norsk journalist og forfatter som bor i Førde.

Karriere 
Sjursen Takle jobber i NRK Sogn og Fjordane der han startet sin karriere i februar 1997. Han er programleder, reporter og vaktsjef. Han leder også kanalens satsing på lokalmusikk.

Sjursen Takle gav i 2009 ut spørreboken Fjordaquiz sammen med medforfatter Roy Raasholm Fauske, på Det Norske Samlaget.

I 2011 fikk Stian Sjursen Takle kulturprisen  fra Sogn og Fjordane journalistlag. Han fikk prisen sammen med kollega Stein Jarle Aase for deres journalistiske satsing på musikk fra Sogn og Fjordane.

Han har også jobbet for Førdefestivalen, NRK Hordaland, Firda og Sogn Dagblad. Han har vært programleder for Norge Rundt i to perioder, 2018 og et program i 2020.

Referanser 

Norske journalister
Personer fra Førde kommune
Fødsler i 1974
Hund & Fritid

Hund & Fritid utgis av Nordisk Kjæledyrforlag AS og ansvarlig redaktør er Astri Solheim Eikaas. Magasinet startet i 1996 under navnet Hundemagasinet «Voff!». 

Det er et norsk familiemagasin for hundeeiere, og omtaler blant annet alle hunderaser, agility, og har egne sider for oppdrettere. Hund & Fritid kommer ut hver sjette uke.

Referanser

Eksterne lenker
 

Norske fagblader
Sportslitteratur
Publikasjoner etablert i 1996
Hunder
Jørgen Henrik Hegermann Brochmann

Jørgen Henrik Hegermann Brochmann (født 11. februar 1850 i Kvinesdal, død 30. oktober 1926 på Ringsaker) var en norsk prest og salmedikter.

Brochmann var prestesønn, og fulgte i farens fotspor da han tok teologisk embedseksamen i 1875. Han jobbet først som lærer, før han 1877 fikk sin første prestestilling. I 1916 ble han valgt til medlem i en komite som skulle vurdere Gustav Jensens salmebokforslag, og Brochmann gav i den sammenheng ut et eget, komplett salmebokforslag i 1918. I 1922 ble han valgt til formann i salmebokkomiteen. Han oversatte en rekke salmer, og gav ut to samlinger med latinske salmer. Han diktet også selv salmer. I Landstads reviderte salmebok var fire av hans salmer plukket ut, og en av salmene hans finnes i Norsk Salmebok og Norsk salmebok 2013. Brochmanns geistlige karrière førte ham til Grue og senere til Kristiansand hvor han ble res.kap. i domkirken og senere domprost før han i 1908 ble utnevnt til sokneprest i Ringsaker. I dette embetet virket han til 1923 da han falt for aldersgrensen. Han er gravlagt på kirkegården ved Ringsaker kirke.

Familie
 
Jørgen Brochmann var gift med Sophie Dybwad (1858–92), oldebarn av Jacob Erasmus Dybwad. De ble far til Bertram Dybwad Brochmann.
Se Brochmann (slekt)

 Referanser 

 Litteratur  
 Anne Kristin Aasmundtveit, Biografisk leksikon til Norsk Salmebok og Norsk Koralbok'', Verbum forlag, Oslo, 1995. ISBN 82-543-0573-0. Side 116

Norske salmediktere
Norske lutherske prester
Onur Şipal

Onur Şipal (født 17. mars 1989) er en tyrkisk amatørbokser, som konkurrerer i vektklassen lettvekt. Şipal har ingen større internasjonale resultater, og fikk sin olympiske debut da han representerte Tyrkia under Sommer-OL 2008. Her ble han slått ut i første runde av José Pedraza fra Puerto Rico i vektklassen lettvekt. Han deltok også i Verdensmesterskapet i 2007 i Chicago, USA der kom til kvartfinalen.

Eksterne lenker 
 

Tyrkiske boksere
Deltakere for Tyrkia under Sommer-OL 2008
Boksere under Sommer-OL 2008
Deltakere for Tyrkia under Sommer-OL 2016
Boksere under Sommer-OL 2016
Fødsler i 1989
Gustav Fischer

Gustav Fischer (født 8. november 1915, død 22. november 1990) var en sveitsisk rytter som deltok i flere olympiske leker, 1952 i Helsingfors, 1956 i Melbourne, 1960 i Roma, 1964 i Tokyo og 1968 i Mexico by.

Fischer vant en olympisk sølvmedalje i hestesport under sommer-OL 1960 i Roma. Med hesten «Wald» kom han på andreplass i dressurkonkurransen bak sovjetiske Sergei Filatov på «Absent».

Fischer vant dessuten fire olympiske medaljer, to sølv- og to bronsemedaljer, i lagkonkurransen i dressur i perioden 1952 til 1968.

OL-medaljer 
 1960  Roma -  Sølv i hestesport, dressur  Sveits
 1952  Helsingfors -  Sølv i hestesport, dressur lag  Sveits
 1964  Tokyo -  Sølv i hestesport, dressur lag  Sveits
 1956  Melbourne -  Bronse i hestesport, dressur lag  Sveits
 1968  Mexico by -  Bronse i hestesport, dressur lag  Sveits

Eksterne lenker 
 

Sveitsiske ryttere
Olympiske sølvmedaljevinnere for Sveits
Olympiske bronsemedaljevinnere for Sveits
Medaljevinnere under Sommer-OL 1952
Deltakere for Sveits under Sommer-OL 1952
Ryttere under Sommer-OL 1952
Medaljevinnere under Sommer-OL 1956
Deltakere for Sveits under Sommer-OL 1956
Ryttere under Sommer-OL 1956
Medaljevinnere under Sommer-OL 1960
Deltakere for Sveits under Sommer-OL 1960
Ryttere under Sommer-OL 1960
Medaljevinnere under Sommer-OL 1964
Deltakere for Sveits under Sommer-OL 1964
Ryttere under Sommer-OL 1964
Medaljevinnere under Sommer-OL 1968
Deltakere for Sveits under Sommer-OL 1968
Ryttere under Sommer-OL 1968
Personer fra kanton Aargau
Fødsler i 1915
Dødsfall i 1990
Olympiske medaljevinnere i hestesport
1880-trappene

1880-trappene er en trapp med 137 trinn fra bunnen av Vestregate/Strømsbuveien til Høyveien i Arendal sentrum. 

Da bebyggelsen rundt Arendal sentrum ekspanderte på slutten av 1800-tallet, og folk hadde behov for å lettere komme frem og tilbake til sentrum fra Stinta og Høyveien, den vestre delen av byen, ble trappene anlagt i 1880. Mannen bak trappen var eier av Strømsbu gård, banksjef Axel Herlofsen. Stinta tilhørte Strømsbu gård, og Axel var grunneier. På denne tiden solgte han ut tomter nettopp i dette området og bekostet trappen. Stinta, Høyveien og Strømsbu gård var i 1880 en del av Barbu kommune.

Stadsingeniør Richard Arnold hadde kjøpt en av de beste tomtene, og var byggetilsynsmann, noe som nok gjorde at byggesøknaden lettere ble godkjent av kommunen. Arnold var også øverste ansvarlige for saksbehandling av byggesaker i kommunen. Arnold trakk seg før prosjektet var ferdig.

I mange år var det en tobakkskiosk i det nederste rommet i trappene. Arendal bypost holdt også til der i 1886-1887.   I nyere tid er rommet brukt som transformatorkiosk.

På 2000-tallet ble det bygget parkeringshus (P-hus vest) inn i fjellet ved siden av bunnen på trappene, og begynnelsen på trappene er slik at man går over inngangen til parkeringshuset før man begynner på de opprinnelige trappene.

Trappene er omfattet som bevaringsverdig på kommunedelsplanen for Arendal kommune (2009).

Referanser 

Arkitektur i Norge
Byggverk i Arendal
Rauma videregående skole

Rauma videregående skole er sentralt plassert på Åndalsnes.

Utdanningstilbud 
Yrkesfag
Vg1 Restaurant- og matfag
Vg2 Kokk- og servitørfag
Vg1 Helse- og oppvekstfag
Vg2 Helsefagarbeider
Vg1 Teknikk og industriell produksjon
Vg1 Elektrofag
Vg2 Elenergi
Vg2 Automatisering

Studiespesialiserende
Vg1 Studiespesialiserende
Vg2 Studiespesialiserende (språk og samfunnsfag, realfag)
Vg3 Studiespesialiserende (språk og samfunnsfag, realfag)
Vg3 Studiespesialiserende påbygning

Landslinje
 Studiespesialiserende med Bratt friluftsliv (ny fra høsten 2021)

Eksterne lenker 
 Rauma videregående skole 

Byggverk i Rauma
Videregående skoler i Møre og Romsdal
Saeima

Saeima (Latvijas Republikas Saeima), er parlamentet i Latvia. Det har ett kammer og består av 100 medlemmer valgt ved forholdstallsvalg hvert fjerde år og med en sperregrense på 5 prosent.

Presidenten i Latvia kan oppløse parlamentet og utskrive nyvalg, men prosedyren for dette kan også føre til at presidenten må gå av.

Gundars Daudze var president i parlamentet 2007-2010. Han ble etterfulgt av Solvina Āboltina i 2010.

Ordet Saeima betyr møte eller råd, og kommer fra det arkaiske latviske ordet eima, som betyr å gå.

Se også
Liste over Saeimas presidenter (Latvia)

Eksterne lenker
 
 Central Election Commission of Latvia

Latvisk politikk
Nasjonale parlamenter
Oleksandr Kljutsjko

Oleksandr Mykhajlovytsj Kljutsjko, ukrainsk Олександр Михайлович Ключко (født 11. juli 1984 i Mykolajiv) er en ukrainsk amatørbokser, som konkurrerer i vektklassen lettvekt. Kljutsjko har ingen større internasjonale resultater, og fikk sin olympiske debut da han representerte Ukraina under Sommer-OL 2008. Her ble han slått ut i første runde av Hu Qing fra Kin i vektklassen lettvekt. Han deltok også i Verdensmesterskapet i 2007 i Chicago, USA der han kom til åttendedelsfinalen.

Eksterne lenker 
 

Ukrainske boksere
Boksere under Sommer-OL 2008
Deltakere for Ukraina under Sommer-OL 2008
Personer fra Mykolajiv
Fødsler i 1984
Tinnheiabakken

Tinnheiabakken var en hoppbakke i Tinnheia i Kristiansand. Bakken lå på sørsiden av Trangedalen, vest for Kristiansand sentrum. Den er matrikulert til Gamle Mandalsvei og har nr 22. Den ble bygd og disponert av Oddersjaa SSK, som leide området av Kristiansand kommune. Tinnheiabakken var i bruk fra 1934 til 1970, og ble blant annet brukt i NM på ski i 1939.

Oddersjaa SSK ble stiftet i 1875, og klubbens første skibakke i Trangedals-/Suldalsområdet ble tatt i bruk i 1879. Ny hoppbakke ble bygd i 1892 og 1907 (da kalt Suldalsbakken). Denne bakken var i bruk fram til 1933. Suldalsbakken ble etter hvert for liten, og var i veien da Sørlandsbanen ble bygd.

Tinnheiabakken ble åpnet 18. mars 1934. Trygve Gundersen satte den første bakkerekorden med 38,5 meter i et renn med dårlig fart. Bakken ble opprustet til NM i 1939, der Birger Ruud ble norgesmester i spesielt hopp med to hopp på 50,5 meter. Ca. 17 000 tilskuere og kronprins Olav så rennet. I 1946 satte Arnfinn Sandengen bakkerekord med 62 meter.

I 1947 døde en skihopper fra Vennesla etter et stygt fall i Tinnheiabakken.

Bakken ble ombygd i 1953/54 og 1959. I begynnelsen av 1960-årene ble det arrangert et flomlysrenn der blant annet den japanske landslagshopperen Yosuke Eto deltok.

Det siste rennet i Tinnheiabakken ble arrangert 21. mars 1970. Stillaset (ovarennet) i bakken ble revet i 1999. I dag (2010) er unnarennet grodd til, men fremdeles godt synlig i terrenget.

NM, spesielt hopp

Kilder
Asbjørn Karlsen: Suldalen og Tinnheia hoppbakke
Diverse hefter fra Oddersjaa
Grim, Krossen, Suldalen: Pedagogisk senter 1987
Digitalt Fortalt: Tinnheiabakken i Kristiansand (skrevet av Terje Nomeland, 9. mars 2010)
Kristiansand kommune: Rapport fra miljøbyprosjektet Tinnheia s. 9

Eksterne lenker 
 Idrettsanlegg.no: Tinnheia

Hoppbakker i Norge
Idrettsanlegg i Kristiansand
Kristiansands historie
Eddie Hazel

Edward Earl «Eddie» Hazel (født 10. april 1950 i Brooklyn i New York, død 23. desember 1992 i Plainfield i New Jersey) var en USA-amerikansk gitarist og låtskriver. Han var medlem av funk-kollektivet Parliament-Funkadelic, og sammen med femten andre medlemmer blei han i 1997 innvotert i Rock and Roll Hall of Fame.

Hazel vokste opp i Plainfield i New Jersey. Han begynte tidlig å spille gitar. I tillegg sang han i det lokale kirkekoret. Tolv år gammel blei han venn med «Billy Bass» Nelson, som han starta ei gruppe sammen med.

I 1967 trengte doo-wop-gruppa The Parliaments (under ledelse av George Clinton et backingband til en turné. Nelson blei hyra som bassist, og han anbefalte Hazel, som etter hvert kom med. De to blei, sammen med trommeslageren Tiki Fulwood ryggraden i det som fikk navnet Funkadelic, og som blei ei separat gruppe innafor funk-fellesskapet rundt George Clinton. 

Hazel spiller gitar på de tre albumene Funkadelic (1970), Free Your Mind ... And Your Ass Will Follow (1970) og Maggot Brain (1971). På tittelsporet på sistnevnte plate har Hazel en ti minutter lang gitarsolo. I 2008 valgte tidsskriftet Rolling Stone sangen som nummer 60 på si liste over tidenes 100 største gitarlåter. 

Nelson og Hazel forlot Funkadelic seint i 1971 på grunn av uoverensstemmelser med Clinton. Hazel deltok likevel sporadisk på gruppas plater de påfølgende åra. Han (og Nelson) arbeidde også med The Temptations på en del plater.

I 1974 var Hazel tilbake og var med og skrive samtlige låter på Funkadelic-albumet Standing on the Verge of Getting It On. (Enkelte av låtene er imidlertid kreditert Grace Cook, Hazels mor.) 

Samme år blei han idømt fengselsstraff for narkotikabesittelse og for angrep på ei flyvertinne. Mens han sonte, blei Michael Hampton henta inn som ny førstegitarist i Parliament-Funkadelic.

Også seinere hadde Hazel en og annen visitt i funkkollektivet, og i 1977 gav han ut et soloalbum med god hjelp av sine tidligere kolleger, Game, Dames and Guitar Thangs. 

Hazel døde i desember 1992. Det er i ettertid kommet to plater med tidligere uutgitt materiale, og også andre musikere har brukt Hazels gitarspill på plater etter hans død. Han er satt opp som nummer 43 på Rolling Stones liste over tidenes største gitarister.

Referanser

Eksterne lenker 
 
 
 Eddie Hazel på Allmusic.com

Gitarister fra USA
Låtskrivere fra USA
Medlemmer av Rock and Roll Hall of Fame (gruppemedlem)
Personer fra New York City
Sovjetunionen under Sommer-OL 1964

Sovjetunionen under Sommer-OL 1964: 

319 sportsutøvere, 256 menn og 63 kvinner fra Sovjetunionen deltok i sytten sporter under Sommer-OL 1964 i Tokyo. 

Det var fjerde gangen Sovjetunionen deltok i et sommer-OL. 

Sovjetunionen ble nest beste nasjon, med tretti gullmedaljer, trettien sølvmedaljer og trettifem bronsemedaljer. 

Vektløfteren Jurij Vlasov var landets flaggbærer under åpningsseremonien.

Medaljer

Medaljevinnerne

Referanser

Eksterne lenker 
  Soviet Union at the 1964 Tokyo Summer Games  på Sports-reference.com/olympics
 

Nasjoner under Sommer-OL 1964
Sovjetunionen under de olympiske leker
Sport i Sovjetunionen i 1964
Østengen & Bergo

Østengen &  Bergo AS er et norsk landskapsarkitektkontor stiftet i 1996 av Kari Bergo og Johan Østengen. Ø&B arbeider med et vidt spekter av oppgaver innen landskapsarkitektur, fra landskapsanalyse og oversiktsplanlegging til tettstedsutvikling og byggedetaljerer. Østengen & Bergo AS er opptatt av å finne det særegne i stedet og utvikle et tydelig grep kontorets prosjekter. Målet er å skape bærekraftige og funksjonelle løsninger som inspirerer og innbyr til bruk av våre felles omgivelser. 

Av kontorets mest kjente anlegg er Skjervsfossen Naturvandring (2016), en del av SVV Nasjonale Turistveger og Futurebuilts forbildeprosjekt Bjørnsletta skole (2014),  Miljøgate i Vollen, Asker (2007) og Schandorffs plass i Oslo (2009). For tiden er kontoret engasjert som landskapsarkitekt for utearealene til det nye Nasjonalmuseet på Vestbanen.Ø&B er medlem av Norske landskapsarkitekters forening.

Priser
 Oslo Bys arkitekturpris  2015. Hederlig omtale, Bjørnsletta skole.  
 Norsk Designråds Innovasjonspris for universell utforming 2011. Kategorivinner Landskap, Schandorffs plass
 Statens byggeskikkpris 2010. Gjerdrum ungdomsskole
 Oslo bys arkitekturpris / Oslo kommunes pris for god byarkitektur 2009. Hederlig omtale, Kastellet skole. 
 Vakre vegers pris 2008. Vollen i Asker. 
 RIBA International Award 2006. Kastellet skole. 
 Utdannings- og Forskningsdepartementets Skolebyggpris 2002. Bakkeløkka ungdomsskole.

Konkurranser
 Bø skole, 1.premie begrenset konkurranse i samarbeid med Ola Roald arkitektur. 2013
 Mesterfjellet skole, 1.-plass i prekvalifisert konkurranse i samarbeid med Cebra Arkitekter (DK) og Spinn Arkitekter/Various. 2011
 Haukerød skole, 1.-plass i prekvalifisert konkurranse i samarbeid med L2 arkitekter as. 2010
 Hammer ungdomsskole, 1.-plass i prekvalifisert konkurranse i samarbeid med L2 arkitekter as. 2009
 Hokksund ungdomsskole, 1.-plass i prekvalifisert konkurranse i samarbeid med L2 arkitekter as. 2009
 Holmen, sentrumsutvikling, Risør, 1.-plass i invitert konkurranse i samarbeid med Kritt arkitekter as. 2008 
 Kunnskap og kultursenter med park, Mo i Rana, 1.-plass i prekvalifisert konkurranse i samarbeid med Dyrvik arkitekter as. 2008
 Klosterøya, Skien, byutvikling, 1.-plass i invitert konkurranse i samarbeid med Dyrvik arkitekter as. 2007
 Gjerdrum ungdomsskole, 1.-plass i prekvalifisert konkurranse i samarbeid med Kristin Jarmund arkitekter as. 2007
 Ternevika boligområde, Kristiansand, 1.-plass i prekvalifisert konkurranse i samarbeid med Kritt arkitekter as. 2005 
 Nasjonalbiblioteket, Oslo, Nybygg og park, 1.-plass i prekvalifisert konkurranse i samarbeid med Longva arkitekter as. 2002
 Sør-Tromsøya sykehjem, Tromsø, 1.-plass i prekvalifisert konkurranse i samarbeid med Jostein Rønsen arkitekter as. 2002
 Kastellet barne- og ungdomsskole, Oslo. 1.-plass i invitert konkurranse i samarbeid med divA arkitekter as. 2001 
 Maura boligområde, Nannestad, 1.-plass i invitert konkurranse i samarbeid med Tom Ottar arkitektkontor as. 1999

Eksterne lenker
 Hjemmeside

Norske landskapsarkitekter
Etableringer i 1996
Liste over ordførere i Brunlanes

Liste over ordførere i Brunlanes

Under følger en liste over ordførere i Brunlanes 1838-1987:

Referanser

Litteraturliste 

Brunlanes
 
Larviks historie
Kalamdalen

Kalamdalen er en dal nær utspringet til Swatelva øverst i Swatdalen i Swat (Pakistan). Administrativt ligger dalen i Khyber Pakhtunkhwaprovinsen. Dalen er kjent for sine fosser, innsjøer, vakre grønne åser og snødekte fjell. Den ligger 270 km fra Islamabad og er et populært turistområde, velegnet for jakt og fiske, men også for fotturer i fjellet. Dalen har 160 små og store hoteller, men mistet nesten alle turistene da Taliban hadde makten i Swatdalen, noe som berørte jobbene til  personer. Veiene har ikke fast dekke, bare grus, noe som skaper store problemer for biltrafikk. Turistbransjen har derfor arbeidet for å få etablert en helikopterrute fra Islamabad til Kalam. 

Om lag 29 km fra Bahrein, om lag 2000 meter over havet, åpner dalen seg og gir plass til et lite men fruktbart platå over elva. I denne dalen kommer også elvene Ushu og Utrot inn i Swatelva. Fra Matiltan, hvor det også er et kraftverk, er det enestående vakker utsikt til Falaksir (5918 meter) og en annen topp, den er uten navn, på 6096 meter. Byen Kalam ligger om lag 100 km fra Mingora, største byen i Swat.

I dalen snakker man Kalam, et språk som også brukes av fjellfolk i Upper Dir og som derfor totalt brukes av et par hundre tusen mennesker.

Referanser

Eksterne lenker
 Film fra august 2010 som viser flommen i Kalam
 Billedgalleri fra Kalamdalen hos apnaswat.com

Daler i Pakistan
Khyber Pakhtunkhwa
Rodney Wilkes

Rodney Adolphus Wilkes (født 11. mars 1925, død 24. mars 2014) var en vektløfter fra Trinidad og Tobago som deltok i de olympiske leker 1948 i London, 1952 i Helsingfors og 1956 i Melbourne.

Wilkes vant en olympisk sølvmedalje i vektløfting under Sommer-OL 1948 i London. Han kom på andreplass i den nest letteste klassen, fjærvekt opp til 60 kg. Det var totalt seks vektklasser, en mer enn under de fire foregående olympiske vektløftingskonkurransene i Antwerpen, Paris, Los Angeles og Berlin. Vektløftkonkurransen besto av tre ulike løft, press, rykk og støt. Wilkes løftet sammenlagt 317,5 kilo, femten kilogram mindre enn gullvinneren Mahmoud Fayad fra Egypt som vant med 332,5 kg som var ny verdensrekord.

Han vant en gullmedalje vektløfting i fjærvekt under de første Panamerikanske leker 1951 i Buenos Aires i Argentina.

OL-medaljer 
 1948  London -  Sølv i vektløfting, fjærvekt  Trinidad og Tobago
 1952  Helsingfors -  Bronse i vektløfting, fjærvekt  Trinidad og Tobago

Referanser

Eksterne lenker 
 

Personer fra San Fernando i Trinidad og Tobago
Trinidadiske vektløftere
Olympiske sølvmedaljevinnere for Trinidad og Tobago
Olympiske bronsemedaljevinnere for Trinidad og Tobago
Gullmedaljevinnere under samveldelekene for Trinidad og Tobago
Gullmedaljevinnere for Trinidad og Tobago under de panamerikanske leker
Medaljevinnere under Sommer-OL 1948
Deltakere for Trinidad og Tobago under Sommer-OL 1948
Vektløftere under Sommer-OL 1948
Medaljevinnere under Sommer-OL 1952
Deltakere for Trinidad og Tobago under Sommer-OL 1952
Vektløftere under Sommer-OL 1952
Deltakere for Trinidad og Tobago under Sommer-OL 1956
Vektløftere under Sommer-OL 1956
Personer fra San Fernando i Trinidad og Tobago
Doumen

Doumen (kinesisk: 斗门区; pinyin: Dǒumén Qū) er et bydistrikt i byprefekturet Zhuhai i provinsen Guangdong i Folkerepublikken Kina. Det har et areal på 806 km² og teller 310.000 innbyggere (2003).

Administrative enheter
Storkommunen Jing'an 井岸镇
Storkommunen Baijiao 白蕉镇
Storkommunen Qianwu 乾务镇
Storkommunen Doumen 斗门镇
Storkommunen Lianzhou 莲洲镇

Eksterne lenker 
 Lokalregjeringens hjemmesider 

Doumen
Zhuhai
Anders Nyberg

Anders Nyberg (født 23. mai 1955) er en svensk kordirigent, komponist og salmedikter. Nyberg har jobbet med gruppen Fjedur, men har samarbeidet med kor og musikere fra hele verden. Han har også jobbet med svenske jazzmusikere som Arne Domnérus, Georg Riedel og Bengt Hallberg.

Han har skrevet for kirkebruk og har blant annet skrevet messen «Himmelen Inom», inspirert av latinamerikansk musikk og kirkeliv. Han har også skrevet manus for film, og ble nominert til en Oscar for beste fremmedspråklige film for Så som i himmelen som han var med å skrive manus til.

I Norge er han representert med to salmer i Salmer 1997; En selvskrevet til en sørafrikansk melodi, og en oversettelse av en tekst fra Sør-Afrika, og med to oversettelser i Norsk salmebok 2013.

Eksterne lenker 
 Biografi på peaceofmusic.com
 Biografi ho Walton Music

Svenske salmediktere
Svenske komponister
Fødsler i 1955
Sovjetunionen under Sommer-OL 1968

Sovjetunionen under Sommer-OL 1968. 313 sportsutøvere, 246 menn og 67 kvinner fra Sovjetunionen deltok i seksten sporter under Sommer-OL 1968 i Mexico by. Det var femte gangen som Sovjetunionen deltok i et sommer-OL, de ble nest beste nasjon med tjueni gull-, trettito sølv- og tretti bronsemedaljer. Vektløfteren Leonid Zhabotinskij var landets flaggbærer under åpningsseremonien.

Medaljer

Medaljevinnerne

Referanser

Eksterne lenker 
  Soviet Union at the 1968 Ciudad de México Summer Games  på Sports-reference.com/olympics

Nasjoner under Sommer-OL 1968
Sovjetunionen under de olympiske leker
Sport i Sovjetunionen i 1968
Melissa George

Melissa George (født 6. august 1976 i Perth i Australia) er en australsk skuespillerinne som er bosatt i USA. Hun er kjent som Angel Brooks Parrish i Home and Away (1993–1996). Hun har hatt større roller i tv-serier som Alias, Grey's Anatomy og In Treatment. I 2003 hadde hun en gjesterolle i Venner for livet, som barnepike for Rachel og Ross sin datter Emma.

Referanser

Eksterne lenker 
 
 

Australske skuespillere